stanford-oval/wikipedia huggingface dataset:
Onni Toivanen

| Onni Toivanen> Henkilötiedot |
| --- | --- |
Syntynyt: 14. heinäkuuta 1993 (ikä 31) Lappeenranta, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  182 cm
Paino:  90 kg
Pelaajaura
Pääsarjaura:  2013–2014
Seurat:  SaiPa (SML) Ketterä (S-S/Mestis) KeuPa HT (Mestis)
Onni Toivanen (s. 14. heinäkuuta 1993 Lappeenranta) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan Saimaan Pallossa yhteensä 14 SM-liigan runkosarjaottelua tehden yhden syöttöpisteen sekä kaksi Mestarien liigan ottelua ilman tehopisteitä. Toivanen pelasi suurimman osan miesten peleistään kuitenkin alemmilla sarjatasoilla Mestiksessä ja Suomi-sarjassa.
Ura

Toivanen on Saimaan Pallon kasvatti. Hän kuului joukkueen B-nuorten kapteenistoon kaudella 2010–2011. Kaudella 2012–2013 Toivanen toimi SaiPan A-nuorten kapteenina.
Toukokuussa 2013 Toivanen solmi kaksivuotisen SM-liigasopimuksen SaiPan kanssa. Hän teki liigadebyyttinsä 22. marraskuuta 2013 vieraissa Pelicansia vastaan. Kaikkiaan Toivanen pelasi kauden 2013–2014 aikana 12 SM-liigaottelua tehden yhden syöttöpisteen. Hän pelasi miesten pelejä myös vuodenvaihteessa kaksi ottelua lainalla Mestis-joukkue Savonlinnan Pallokerhossa.
Kaudella 2014–2015 Toivanen pelasi SaiPassa sekä kaksi runkosarja- että Mestarien liigan ottelua. Hän pelasi lisäksi miesten pelejä myös lainalla Mestis-joukkue KeuPa HT:ssä ja Suomi-sarjajoukkue Imatran Ketterässä. Siirtotakarajalla helmikuussa 2015 Toivonen kiinnitettiin loppukaudeksi KeuPan vahvuuteen. Kaudeksi 2015–2016 Toivanen hän vuoden mittaisella sopimuksella Ketterään. Toivanen oli joukkueen paras maalintekijä 14 osumallaan. Hän voitti kauden päätteeksi Suomi-sarjan hopeaa. Kauden 2016–2017 päätteeksi Toivanen voitti Suomi-sarjan mestaruuden.
Kevään 2017 Mestiksen karsintojen päätteeksi Ketterä jäi ilman sarjanousua, mutta joukkue nostettiin sarjaan kuitenkin toukokuussa, kun Kajaanin Hokki jäi ilman Mestis-lisenssiä. Toivonen jatkoi Ketterässä myös kaudella 2017–2018, kunnes joulukuussa 2017 hän päätti lopettaa pelaajauransa ja keskittyä jatkossa opiskeluun.
Optic Laken seisake

Optic Laken seisake on rautatien seisake Manitobassa, Kanadassa. Se sijaitsee Cranberry Portagen pohjoispuolella Emerald Laken itärannalla, Lynn Lakeen johtavalla Keewatin Railway Companyn omistamalla rataosalla Sherritt Jct – Lynn Lake.
Rautatie Cranberry Portagesta Optic Laken kautta Sherridoniin avattiin liikenteelle vuonna 1929. Vuonna 1960 Optic Lakesta tuli risteysasema, kun Chisel Lakeen johtava kaivosrata avattiin liikenteelle. Kaivostoiminta Chisel Laken ympäristössä kuitenkin päättyi 1994, jonka vuoksi kaivosrata lakkautettiin 1988, ja myöhemmin purettiin ja muutettiin metsäautotieksi.
Liikennepaikalla pysähtyvät tarvittaessa The Pas'n ja Pukatawaganin välillä liikennöivät henkilöjunat.
Ouzo

| Ouzo |
| --- | --- |
 Pullo Plomárin ouzoa Lesbokselta.
Tyyppi:  viina
Alkoholiprosentti:  40 %
Alkuperä:   Kreikka
Maku:  anis
Ainekset:  rypäletisle, mausteet (anis, mastiksi yms.)
Infobox OKNimi-testi OK: 
Ouzo [uuzo] (kreik. ούζο, oúzo) on kreikkalainen kirkas, aniksella maustettu viina, joka valmistetaan rypäletisleestä. Ouzo juodaan veteen sekoitettuna, jolloin se muuttuu samean valkoiseksi. Syynä on anisöljyn veteen liukenemattoman ainesosan anetolin sakeneminen.
Ouzon alkoholiprosentti on yleensä 40 %. Ouzo on nimisuojattu tuote, ja sitä saa valmistaa vain Kreikassa. Tämän lisäksi Euroopan yhteisöjen neuvosto on määritellyt asetuksella ouzon seuraavasti; jotta kreikkalaisesta aniksella maustetusta tislatusta alkoholijuomasta voidaan käyttää nimitystä ”ouzo”, sen on oltava:
Erimerkkisiä ouzopulloja.
Valmistettu yhdistämällä alkoholeja, jotka on maustettu maseroimalla tai tislaamalla alkoholin kanssa aniksen siemeniä ja mahdollisesti saksankuminan siemeniä, Chíoksen saarelta peräisin olevan mastiksipistaasin (Pistacia lentiscus Chia tai latifolia) mastiksia sekä muita aromisia siemeniä, kasveja ja hedelmiä; mausteiden kanssa tislatun alkoholin osuuden on oltava vähintään 20 % ouzon sisältämästä alkoholista.
Tislattu perinteisellä kuparisella panostislauslaitteistolla, jonka vetoisuus saa olla enintään 1 000 litraa.
Alkoholipitoisuudeltaan tislausvaiheessa vähintään 55 tilavuusprosenttia ja enintään 80 tilavuusprosenttia.
Väritöntä, ja se saa sisältää sokeria enintään 50 grammaa litrassa.
Ouzoa on kutsuttu Kreikan kansallisjuomaksi. Sitä valmistetaan erityisesti Lesboksen saarella, ja sen ouzopääkaupunkina ja ouzon synnyinpaikkana esiintyy puolestaan Plomári, jonka ouzo on nimisuojattu erikseen. Lesboksen lisäksi ouzoa tuotetaan muun muassa Týrnavoksessa, Chíoksella, Sámoksella, Makedoniassa, Akhaiassa ja Epeiroksessa. Yhteensä Kreikassa on yli 300 ouzontuottajaa. Tunnetuimpia ja suosituimpia ouzomerkkejä ovat Oúzo Plomaríou Isidórou Arvanítou, Oúzo Varvagiánni, Oúzo 12, Oúzo Mytilínis ja Oúzo Tsantáli.
Ouzo tarjoillaan joko korkeista ja kapeista laseista tai pienistä laseista. Vesi ja mahdollisesti myös jääpalat lisätään tarjoilun yhteydessä. Ouzoa juodaan yleensä alkuruokien eli mezejen kanssa ja myös aterian jälkeen.
Turkissa ouzoa vastaavaa juomaa kutsutaan rakiksi, kun taas Kreikassa ja erityisesti Kreetalla ”raki” viittaa tsipuroon, joka on vastaavanlainen rypäletisle mutta ilman anista tai muita mausteita. Romaniassa, Bulgariassa ja Pohjois-Makedoniassa tunnetaan ouzoa ja turkkilaista rakia muistuttava anis- ja fenkoliviina nimellä mastika, joka on jopa Bulgarian kansallisjuoma. Ouzon kaltaisia ja samaan tapaan nautittavia alkoholijuomia ovat ranskalainen pastis, Lähi-idän arak ja ranskalaista ja sveitsiläistä alkuperää oleva absintti.
Aiheesta muualla

Kuvia tai muita tiedostoja aiheesta Ouzo Wikimedia Commonsissa
Oman Air

| Oman Air الطيران العماني |
| --- | --- |

 IATA: WY  –  ICAO: OMA 
Kutsukoodi:  OMAN AIR
Perustettu:  1993
Laivaston koko:  50
Kohteiden määrä:  50
Solmukohdat:  Masqatin kansainvälinen lentoasema
Kotipaikka:  Masqat, Oman
Kanta-asiakasohjelma:  Sindbad Frequent Flyer
Avainhenkilö(t):  Darwish bin Ismail bin Ali Al Bulushi (puheenjohtaja) Paul Gregorowitsch (toimitusjohtaja)
Yhtiön sivut:  www.omanair.com
Oman Air (arab. الطيران العماني) (IATA: WY, ICAO: OMA, kutsukoodi: Oman Air) on omanilainen lentoyhtiö, joka lentää henkilö- ja rahtiliikennettä. Yhtiön kotipaikka ja -kenttä on Masqatin kansainvälinen lentoasema, Masqat. Yhtiö on perustettu vuonna 1981 ja operatiivisen toiminnan se aloitti vuonna 1993. Yhtiöllä on noin 6 300 työntekijää. Kesällä 2015 Omanin sulttaanikunta omisti 99,825 prosenttia lentoyhtiöstä.
Oman Air on Arab Air Carriers Organizationin jäsen.
Oman Airilla on code sharing -sopimus Royal Jordanianin kanssa, jossa Oman Air operoi seitsemästi viikossa yhtiöiden yhdessä markkinoimaa Ammanin ja Masqatin välistä reittiä.
Boeing 737-800 Kairon kansainvälisellä lentoasemalla.
Laivasto

Laivaston keski-ikä heinäkuussa 2022 on 6,9 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A330-200 | 4 | — |  |
| Airbus A330-300 | 6 | — |  |
| Boeing 737-800 | 15 | — |  |
| Boeing 737-900ER | 5 | — |  |
| Boeing 737 MAX 8 | 11 | 14 |  |
| Boeing 787-8 Dreamliner | 2 | 4 |  |
| Boeing 787-9 Dreamliner | 7 | 8 |  |
| Yhteensä | 50 | 26 |  |
Aiheesta muualla

Kuvia tai muita tiedostoja aiheesta Oman Air Wikimedia Commonsissa
Oman Air (Arkistoitu – Internet Archive)
Arab Air Carriers Organizationin (AACO) jäsenet
Afriqiyah Airways
Air Algérie
Air Arabia
Air Cairo
Badr Airlines
EgyptAir
Emirates
Etihad Airways
Express Air Cargo
flydubai
FlyEgypt
flynas
Gulf Air
Iraqi Airways
Jordan Aviation
Kuwait Airways
Libyan Airlines
Mauritania Airlines
Middle East Airlines
Nile Air
Nouvelair
Oman Air
Palestinian Airlines
Qatar Airways
Royal Air Maroc
Royal Jordanian
Saudia
SaudiGulf Airlines
Sudan Airways
Syrian Arab Airlines
Tassili Airlines
Tunisair
Yemenia
Oman Airin Airbus A330-200 laskeutumassa Münchenin lentoasemalle.
Oman Airin Boeing 737-800 lähdössä Dubain kansainväliseltä lentoasemalta.
Oman Airin Boeing 787-8 Dreamliner.
Oman Airin Boeing 787-9 Dreamliner laskeutumassa Shahjalalin kansainväliselle lentoasemalle.
Osljabja (1898)

| Osljabja |
| --- | --- |


Aluksen vaiheet
Rakentaja:  Amiraliteetin uusi telakka, Pietari
Kölinlasku:  21. marraskuuta 1895
Laskettu vesille:  8. marraskuuta 1898
Palveluskäyttöön:  1901
Poistui palveluskäytöstä:  upotettu 27. toukokuuta 1905 Tsushiman meritaistelussa
Tekniset tiedot
Uppouma:  14 639 t
Pituus:  132,4 m
Leveys:  21,8 m
Syväys:  7,93 m
Koneteho:  14 500 ihp
Nopeus:  18 solmua
Miehistöä:  27 upseeria ja 744 miehistönjäsentä
Aseistus
Aseistus:  4 × 254 mm tykkiä kaksoistorneissa 11 × 152 mm tykkiä 20 × 76 mm tykkiä 20 × 47 mm tykkiä 8 × 37 mm tykkiä 5 × 381 mm torpedoputkea
Osljabja (ven. Ослябя) oli vuonna 1903 valmistunut Venäjän keisarikunnan laivaston Peresvet-luokan pre-dreadnought taistelulaiva. Japanin laivasto upotti  aluksen Tsushiman meritaistelussa 27. toukokuuta 1905. Alus oli nimetty Kulikovon taistelun sankarin Rodion Osljabjan mukaan.
Valmistus

Alus tilattiin Amiraliteetin uudelta telakalta Pietarista, missä köli laskettiin 21. marraskuuta 1895. Alus laskettiin vesille 8. marraskuuta 1898 ja valmistui 1901.
Palva (Luonnonmaa)

Palva
| --- | --- |
Sijainti:  Naantali Varsinais-Suomi Suomi
Merialue:  Saaristomeri
muokkaa - muokkaa wikitekstiä - muokkaa Wikidataa
Palva on Naantalissa Luonnonmaan kaakkoispuolella sijaitseva pieni saari. Saaressa on jonkin verran avokalliota, etenkin itärannalla. Saaren metsät ovat havupuuvaltaisia ja rantoja reunustaa pääosin järviruoko. Palva on maankohoamisen myötä kuroutunut kiinni sen länsipuolella sijaitsevaan Palvaa pienempään Vapakariin. Luonnonmaalle Palvasta on matkaa hieman alle 300 metriä. Palvan eteläpuolella sijaitsee pieni Tammikari ja lounaassa suurempi Lapilan saari. Idässä sijaitsevaan Ruissalon saareen Palvalta on hieman alle kilometri matkaa. Saarten välissä kulkee Naantalin väylä.
Saarella on kymmenisen mökkiä ja se kuului vuonna 2005 ainoana Luonnonmaan eteläpuolisista lähisaarista sähköverkkoon. Saari on kokonaisuudessaan asemakaavoitettu tai tarkoitettu asemakaavoitettavaksi loma-asuntoalueeksi. Varsinais-Suomen Turun kaupunkiseudun maakuntakaavassa Palvan saari on maa- ja metsätalousvaltainen alue, joka kuuluu Ruissalon alueen valtakunnallisesti arvokkaaksi osoitettuun maisema-alueeseen.
Paramount Miami Worldcenter

| Paramount Miami Worldcenter |
| --- | --- |
 Paramount Miami Worldcenter maaliskuussa 2019.
Tiedot
Sijainti:  129 NE 8th Street, Miami, Florida, Yhdysvallat
Rakennettu:  2016–2019
Käyttötarkoitus:  asuinrakennus
Tila:  valmis
Yritykset
Arkkitehti:  Elkus Manfredi Architects
Kehittäjä:  MDM Development Group; Royal Palm Companies
Tekniset tiedot
Kerroksia:  60
Korkeus
Kattokorkeus:  213,1 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Paramount Miami Worldcenter on asuinkäyttöön tarkoitettu pilvenpiirtäjä Miamissa, Floridan osavaltiossa Yhdysvalloissa. Rakennuksen korkeus on 213 metriä, ja siinä on 60 kerrosta. Se valmistui vuonna 2019. Rakennuksen päämateriaali on betoni, ja sen suunnitteli arkkitehtitoimisto Elkus Manfredi Architects.
Otso-Otso Pamela-Mela-Wan

| Otso-Otso Pamela Mela Wan> Otso Otso Pamela Mela Wan |
| --- | --- |

Ohjaaja:  Jerry Lopez Sineneng
Pääosat:  Vnong Navarro, Bayani Agbayani
Valmistustiedot
Valmistusmaa:  Filippiinit
Tuotantoyhtiö:   Star Cinema Productions  ABS-CBN Film Productions 
Levittäjä:  Star Cinema
Ensi-ilta:  17. maaliskuuta 2004
Kesto:  129 min
Alkuperäiskieli:  tagalog
Aiheesta muualla
IMDb 
AllMovie
Infobox OKVirheellinen NIMI-arvo: 
Otso-Otso Pamela-Mela-Wan on vuonna 2004 ensi-iltansa saanut filippiinilainen tagalognkielinen komedia-elokuva, jonka on ohjannut Jerry Lopez Sineneng.
Näyttelijät

| 0 | 1 | 2 |
| --- | --- | --- |
|  Vhong Navarro  | … |  Amboy/Dao   |
|  Bayani Agbayani  | … |  Boy/Mao   |
|  Tessie Tomas  | … |  Mrs. Go   |
|  Pinky Marquez  | … |  Mrs. Ronquillo   |
|  Dexter Doria  | … |  Mrs. Cabangon   |
|  Gina Pareño  | … |  Tessie   |
|  Michelle Bayle  | … |  Tessa   |
|  Denise Joaquin  | … |  Mooncake   |
|  Cherry Lou  | … |  Pamela Lou Pamintuan   |
|  Angelene Aguilar  | … |  Pamela Zou Pamintuan   |
|  Robin da Roza  | … |  Max Ronquillo   |
|  Miko Palanca  | … |  Gino Ronquillo   |
|  Karel Marquez  | … |  Yumi Ronquillo   |
|  Felix ja Dominic Roco  | … |  Marky ja Mocky Cabangon   |
|  Kristine "Boomboom" Gonzales  | … |  Cecil Cabangon   |
Aiheesta muualla

Otso-Otso Pamela-Mela-Wan Internet Movie Databasessa (englanniksi)
Oman kesäolympialaisissa 2016

Oman osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi ampuja Hamed Said Al-Khatri.
Joukkue > Ammunta

Hamed Said Al-Khatri – miesten 50 m kiväärin asentokilpailu
Wadha Al-Balushi – naisten 10 m ilmapistooli
Joukkue > Yleisurheilu

Barakat Al-Harthi – miesten 100 m
Mazoon Al-Alawi – naisten 100 m
Opteam

Opteam oli vuonna 1999 perustettu henkilöstöpalvelualan franchise-yritys. Sen palveluita olivat henkilöstövuokraus, rekrytointi ja psykologiset soveltuvuusarvioinnit, henkilöstön kehittämisen ja sopeuttamisen erilaiset valmennukset sekä työkykyjohtaminen.
Opteamilla oli yli 30 toimipistettä Suomessa. Yritys toimi myös Puolassa, Slovakiassa ja Filippiineillä. Opteam oli Henkilöstöpalveluyritysten liiton HPL:n, Suomen Franchising-yhdistyksen sekä Yritysvastuuverkosto FIBSin ja Suomen monimuotoisuusverkoston jäsen. Yrityksen viimeisenä toimitusjohtajana toimi Minna Vanhala-Harmanen. Opteamin liikevaihto oli vuonna 2015 noin 85,4 miljoonaa euroa.
Vuonna 2015 Opteam osti Psykologitoimisto Crescon, joka oli Opteamin tytäryhtiö. Vuonna 2017 Opteam liittyi osaksi alan suurinta henkilöstöpalveluyritystä Baronaa.
Aiheesta muualla

Opteamin verkkosivut (Arkistoitu – Internet Archive)
Opteam liittyy osaksi Barona Groupia (Arkistoitu – Internet Archive)
Opteam, yritysreferenssit (Arkistoitu – Internet Archive)
Ota meidät vastaan, Suomi-kaunotar

”Ota meidät vastaan, Suomi-kaunotar” (ven. Принимай нас, Суоми-красавица) on venäjänkielinen, propagandistinen marssilaulu, jota puna-armeijan sotilaat lauloivat talvisodan aikana. Kappaleen sävelsivät vuonna 1939 Daniil ja Dmitri Pokrass, kaksi niin sanotuista Pokrassin veljeksistä, jotka olivat kuuluisia neuvostosäveltäjiä ja ns. massojen laulun (engl. mass song, ven. массовая песня) genren merkittäviä kehittäjiä. Laulun sanoitti Anatoli D'Aktil (oikealta nimeltään Anatoli Frenkel).
Laulussa kehotetaan suomalaisia avaamaan vapauttajilleen ”portin kumpikin puolisko”. Kertosäe kuuluu:
| --- | --- |
 ”Принимай нас, Суоми-красавица  В ожерелье прозрачных озёр!” :  ”Ota meidät vastaan, Suomi-kaunotar,  kirkkaiden järvien koristama!” 
Kiintoisaa on, että kappaleen sotatapahtumat sijoittuvat syksyyn. Toisessa säkeistössä nimittäin lauletaan: ”Невысокое солнышко осени / зажигает огни на штыках.” (suom. ”Syksyn matala aurinko / sytyttää tulen pistimiin.”) Sotahan alkoi vasta marraskuun viimeisinä päivinä jolloin Suomessa ja Koillisvenäjällä jo oli täysi talvi, joten voi olettaa että laulu oli sanoitettu jo ennen sotatoimien alkamista. Syksyn koko ajan käytiin vielä diplomaattisia rajansiirtoneuvotteluja Suomen ja Venäjän hallitusten välillä.
Aiheesta muualla

Laulu suomeksi sanoitettuna youtubessa
Laulun sanat suomeksi (6 ensimmäistä säkeistöä)
Nika

Anni Pohto (ent. Mattila) (s. 1985), taiteilijanimiltään Nika ja Anni, on tamperelaislähtöinen, sittemmin helsinkiläistynyt laulaja-lauluntekijä ja tuottaja. Anni Pohto tuli tunnetuksi sekä Nika-taiteilijanimellä että erilaisista yhteistyöprojekteista.
Ura > Sooloprojekti Nika

Anni Pohto kokeili soolouraa aluksi suomen kielellä Nika-nimellä. Nika yhdisteli musiikissaan poppia, soulia ja hip hoppia. Nikan ensimmäinen single Sanot vaan julkaistiin syksyllä 2007, ja se sai singlelistalla 7. sijan. Esikoisalbumi Lauluni mun ilmestyi 25. helmikuuta 2009 Poko Recordsin kautta. Nika vaikutti myös Mikseri.netissä.
Ura > Yhteistyöprojekteja

Vuonna 2011 Anni oli mukana tekemässä Pyhimyksen Medium-albumia. Lisäksi vuonna 2013 hän sävelsi musiikkia Jannika B:lle ja Jussu Pöyhösen Bel Vel-projektille jonka keikoilla hän oli myös mukana.
Ura > Omaa englanninkielistä musiikkia

Anni on vuodesta 2013 levyttänyt Anni-nimellä englanninkielistä musiikkia. Aikaisemmin hän on levyttänyt kolme EP-levyä ja tällä hetkellä tekeillä on täyspitkä sooloalbumi jonka olisi tarkoituksena ilmestyä keväällä 2019.
Yksityiselämä

Anni on koulutukseltaan valtiotieteiden maisteri. Lisäksi hän on opiskellut musiikkia Bostonissa Berklee College of Musicissa stipendillä ja Metropolian pop/jazz-musiikin koulutusohjelmassa.
Diskografia > Singlet

Sanot vaan (PSCD 291, 3.10.2007)
Sovita mua (POKOPROMO 2008-2, 23.1.2008)
Heikkona hetkenä / Avosylin (menee miten menee) (PSCD 297, 21.4.2008)
Diskografia > Albumi

Nika: Lauluni mun (POKOCD 359, 25.2.2009)
Anni: TBA (2019)
Aiheesta muualla

Viralliset sivut (Arkistoitu – Internet Archive) (vanhentunut linkki)
Poko Rekordsin artistisivu (Arkistoitu – Internet Archive)
Nika Myspacessa (englanniksi)
Soundcloud - Anni (Arkistoitu – Internet Archive)
Anni Facebookissa
Orestiáda (järvi)

| Orestiáda Ορεστιάδα |
| --- | --- |
 Orestiáda-järvi.
Valtiot:   Kreikka
Paikkakunta:  Kastoriá, Länsi-Makedonia
Koordinaatit:  40°30′54″N, 21°18′00″E
Mittaustietoja
Pinnankorkeus:  630 m
Pituus:  7,5  km
Leveys:  5,4  km 
Pinta-ala:  28 km²
Suurin syvyys:  9 m
 fiOrestiáda 
Orestiáda (kreik. Ορεστιάδα, kath.kreik. Ορεστιάς, Orestiás) eli Kastoriá (Καστοριά) on järvi Makedoniassa Pohjois-Kreikassa. Se on Kreikan kahdeksanneksi suurin luonnonjärvi ja sen pinta-ala on noin 28 neliökilometriä. Orestiáda on suurimmillaan noin 7,5 kilometriä pitkä ja noin 5,4 kilometriä leveä. Järvi sijaitsee 630 metrin korkeudella merenpinnasta ja sen suurin syvyys on 9 metriä.
Orestiáda-järveä.
Orestiáda sijaitsee Kastorián kunnassa Kastorián alueyksikön alueella. Kastorián kaupunki sijaitsee niemellä järven länsirannalla. Järven ympärillä sijaitsevat myös Chlóin ja Maniákoin kaupungit sekä kylät Dispílio, Mavrochóri ja Polykárpi.
Aiheesta muualla

Kuvia tai muita tiedostoja aiheesta Orestiáda Wikimedia Commonsissa
Paramythia

Paramythia (kreik. Παραμυθία, ”lohdutus”, ”Lohduttaja”) voi viitata seuraaviin:
Neitsyt Marian (Panagía Paramythía) eräs nimitys ortodoksisessa kirkossa
Paramythiá, kaupunki ja entinen kunta Thesprotian alueyksikössä Epeiroksen alueella Kreikassa
Paramythia, isomarjastajien suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paramythia”, voi hakea sivunnimihaulla, laajalla sivunnimihaulla tai tekstihaulla.
Odense BK

Kuva Odensen kotiottelusta 2015.
Odense Boldklub, lyhyemmin Odense BK tai OB, on tanskalainen jalkapalloseura Odensen kaupungista, Fynin saarelta. OB on voittanut Tanskan-mestaruuden kolmesti ja cupin neljästi. Kansainvälisesti OB on menestynyt pelaamalla UEFA Intertoto Cupin finaalikierroksilla 2006. OB:n päävalmentajana on toiminut vuodesta 2005 lähtien skotlantilainen Bruce Rioch.
OB:n seurahistoria on pitkä ja värikäs sisältäen vaikeita aikoja ja huippukausia. Kaudella 1994–1995 OB eteni UEFA Cupiin ensimmäistä kertaa seuran historiassa. OB teki mahdottomasta mahdollista neljännesvälierissä voittamalla Real Madridin yhteismaalein 4–3. Ensimmäinen osaottelu päättyi Real Madridin 2–3-voittoon, mutta toisessa ottelussa Ulrik Pedersen ja Morten Bisgaard tekivät OB:lle kaksi maalia ja Lars Høgh piti maalinsa puhtaana ja OB eteni puolivälieriin. Siellä tie nousi kuitenkin pystyyn italialaisen Parman voitettua 1–0.
Viime kausina OB on vakiinnuttanut paikkansa Tanskan Superliigan puolivälin paremmalla puolella. 2005–2006 OB sijoittui kolmanneksi. Huhtikuussa 2007 Odense BK kaatoi Tanskan cupin loppuottelussa FC Kööpenhaminan maalein 1–2.
Joukkue > Nykyinen kokoonpano

Päivitetty 9. helmikuuta 2021
Saavutuksia

Tanskan-mestaruus (3): 1977, 1982, 1989
Tanskan cupin voitto (5): 1983, 1991, 1993, 2002, 2007
UEFA Intertoto Cup: 2006
Kuuluisia entisiä pelaajia

Lars Høgh
Kasper Bøgelund
Thomas Sørensen
Jesper Christiansen
Richard Møller Nielsen
Karim Zaza
Entisiä valmentajia

Troels Bech
Viggo Jensen
Jakob Michelsen
Richard Møller Nielsen
Lars Olsen
Bruce Rioch
Aiheesta muualla

Virallinen kotisivu
Optatiivi

Optatiivi-nimitystä käytetään imperatiivin eli käskymuodon tapaisesta tapaluokasta, jolla ilmaistaan epäsuoraa tai kohteliasta käskyä. Optatiivia esiintyy suomen kielen lisäksi muun muassa fäärissä, muinaiskreikassa, georgiassa, sanskritissä, turkissa ja joissakin saamelaiskielissä.
Suomen kielessä

Suomen kielessä optatiiviksi on nimitetty lähinnä runokielessä esiintyviä -os, -ös -päätteisiä muotoja, esimerkiksi kävellös = kävele, ole hyvä!.
Joissakin kieliopeissa, varsinkin 1800-luvulla, optatiiviksi kutsutaan ko/kö-tunnuksisia muotoja, kuten olkoon, menkööt ja sanottakoon, kun taas ka/kä-tunnuksisia muotoja kutsutaan imperatiiviksi. Isossa suomen kieliopissa ko/kö-muotoja kutsutaan jussiiviksi.
Aiheesta muualla

(Arkistoitu – Internet Archive) Henri Heinosen tekemä verbien taivutuskaava
Voi, ällös itke, armas, enää! Maija Länsimäen artikkeli optatiivista
Orestes Kindelán

Orestes Kindelán (s. 1. marraskuuta 1964 Palma Soriano) on kuubalainen baseballpelaaja. Hän voitti Kuuban joukkueessa mitalin kolmissa ensimmäisissä olympialaisissa, joissa baseball oli virallisena lajina mukana. Vuosien 1992 ja 1996 kisoissa hän oli voittamassa kultaa ja 2000 hopeaa. Maailmancupissa Kindelán oli mukana voittamassa kultaa 1998 ja 2001.
Vuonna 2002 38-vuotiaana Kindelán aloitti ammattilaisuran Japanin liigassa Shidaxin joukkueessa.
Aiheesta muualla

Orestes Kindelán Kansainvälinen olympiakomitea. (englanniksi)
Ossi-Veikka Vuontisvaara

| Ossi-Veikka Vuontisvaara> Henkilötiedot |
| --- | --- |
Syntynyt: 16. joulukuuta 2004 (ikä 19) Jyväskylä, Suomi
Kansalaisuus:   Suomi
Jääkiekkoilija
Lempinimi:  O-V
Pelipaikka:  puolustaja
Maila:  oikea
Pituus:  186 cm
Paino:  87 kg
Seura
Seura:  JYP
Sarja:  SM-liiga
Pelinumero:  21
Pelaajaura
Pääsarjaura:  2024–
Ossi-Veikka Mikanpoika Vuontisvaara (s. 16. joulukuuta 2004 Jyväskylä) on suomalainen jääkiekkopuolustaja, joka edustaa SM-liigajoukkue JYPiä. Hän laukoo oikealta.
Ura > Seuraura

Vuontisvaara aloitti jääkiekkoilun Team LKP:n luistelukoulussa omien sanojensa mukaan peruskoulun 3. luokalla. Hän siirtyi D1-juniori-ikäisenä Diskokseen, josta Vuontisvaara siirtyi edelleen C2-juniori-ikäisenä JYPiin. Kaudella 2019–2020 hän toimi seuran C-nuorten kapteenina. Kaudella 2021–2022 Vuontisvaara toimi JYPin U18-joukkueen kapteenina. Kaudella 2023–2024 hän toimi seuran U20-joukkueen kapteenina. Vuontisvaara oli JYPin kolmanneksi paras pistemies tehoilla 8+34=42, joilla hän voitti koko U20 SM-sarjan puolustajien piste- ja syöttöpörssin. Pudotuspeleissä Vuontisvaara oli neljällä osumallaan JYPin paras maalintekijä Valtteri Alirannan ja Jesse Pulkkisen kanssa. Hänet palkittiin U20 SM-sarjan parhaana puolustajana Reijo Ruotsalainen -palkinnolla ja valittiin ensimmäiseen tähdistökentälliseen.
Huhtikuussa 2024 Vuontisvaara teki JYPin kanssa kaksivuotisen SM-liigasopimuksen. Hän teki liigadebyyttinsä kauden 2024–2025 avauskierroksella 10. syyskuuta 2024 Pelicansia vastaan. Vuontisvaara merkittiin JYPin kakkospuolustajapariin Samuel Jonssonin viereen. Hän sai ottelussa jääaikaa 15 minuuttia.
Ura > Maajoukkueura

Vuontisvaara on pelannut kolme nuorten ja neljä poikien maaottelua.
Pelityyli

Vuontisvaara on kuvaillut olevansa kokonaisvaltainen puolustaja, joka kykenee avaamaan hyvin peliä ja olemaan tuottelias hyökkäyspäässä, mutta pelaamaan jämäkästi myös omassa päässä. Hän on maininnut kehityskohteikseen luistelun ja fysiikkapuolella kestävyyden. Vuontisvaara on maininnut idolikseen Olli Malmivaaran.
Muuta

Vuontisvaara valmistui ylioppilaaksi Schildtin lukiosta keväällä 2024.